คือผมเวลามีไรกับแฟน มันไม่รู้สึกอะไรเลย ถึงเราจะเป็นคนอยากที่จะมีเซ็กกับเขามันก็ไม่แข็งจนจบ เวลาที่เขาอมให้เรามันก็ไม่รู้สึกอะไรเหมือนกันคับ แต่ถ้าเขาใช้ลิ้นเลียตรงหัว ผมจะมีความเสียวนิดหน่อย แล้วก็อวัยวะเพศแข็งก่อนสอด สอดไปได้พักหนึ่งมันก็เรื่องอ่อนลงเลื่อยๆบางทีอ่อนจนมันหายอยากไปเลยคับ อาการแบบนี้คือมันเป็นอะไรคับ
สวัสดีค่ะ การที่อวัยวะเพศอ่อนตัวลงขณะมีเพศสัมพันธ์นั้น อาจมีสาเหตุมาจาก สาเหตุทางกาย ต่างๆเช่น มี โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย การใช้ยาบางชนิด ทำให้ระบบประสาทที่ไปเลี้ยงอวัยวะเพศเสียไป หรือเป็นสาเหตุทางจิตใจเช่น เบื่อหน่ายในการทำกิจกรรมทางเพศ เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์ มีภาวะซึมเศร้าซึ่งถ้ามีอาการเป็นมาก จนรบกวนการมีเพศสัมพันธ์ ไม่สามารถมีเพศสัมพันธ์ได้ตามปกตินั้น ควรไปพบแพทย์เพื่อตรวจหาสาเหตุเพิ่มเติมที่แน่ชัดต่อไป ว่าเป็นสาเหตุจากกลุ่มโรคใด และรักษาตามสาเหตุนั้น แต่ถ้ามีช่วงที่แข็งตัวได้แล้วอ่อนลงไป อาจนึกถึงสาเหตุทางจิตใจได้มากกว่าในเบื้องต้นอาจลองปรับปรับทัศนคติทางเพศ พูดคุยเปิดใจกับแฟนในปัญหาดังกล่าวเพื่อหาทางแก้ไขร่วมกัน ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ไม่ควรซื้อยากระตุ้นให้อวัยวะเพศแข็งตัวมารับประทานเอง